برزیل
برزیل فدراتیو جمهوری گت‌ترین و پرجمعیت‌ترین کشوری هسته که جنوبی آمریکا دله قرار دانّه. ونه نیشتنگا برازیلیا هسته و ونه رسمی زوون پرتغالی‌ئه و پرتغالی‌زوون کشورون کمیته دله عضو هسته.

برزیل اطلس اوقیانوس پَلی دَره و جنوبی آمریکایِ شرقی‌ترین کشور هسته. وه کشورهای اروگوئه، آرژانتین، پاراگوئه، بولیوی، پرو، کلمبیا، ونزوئلا، گویان و سورینام جه هم‌سامون هسته. فقط اکوادور و شیلی هستنه که این قاره دله برزیل جه سامون ندارنه.

فرهنگ
برزیل پرتغال مستعمره بی‌یه و این کشور ِمردم تنها کسایی هستنه که آمریکای ِقاره دله پرتغالی گپ زنّه. برزیل اتا چن‌ملیتی کشور هسته و ونه جمعیت اروپایی، آمریکایی سرخ‌پوست، آفریقایی و آسیایی نژادون جه تشکیل وانه. این کشور اصلی مذهب کاتولیک هسته. پرتغالی زوون برزیل دله اتا معیار لهجه ندانّه و هر منطقه وه ره اتا لهجه جه گپ زنّه.

تاریخ
حدوداً ده‌هزار سال پیش، بعضی نیم‌مهاجر ِاقوام برزیل دله دَیینه. ولی پرتغالی‌ها سال ۱۵۰۰، برزیل ره شه مستعمره هاکردنه. پرتغالی‌ها ات‌خله برده دیگه جاهان جه بَوِردنه اونجه و اینتی اونجه اتا چن‌ملیتی کشور بگردسته.

ایقتصاد 
اینتا کشور پیل یکا نوم ریال هسه.

منابع 

 
پرتغال قدیمی مستعمرات
پرتغالی‌زوون کشورون
جنوبی آمریکا کشورون
آمریکا کشورون
مرکسور
بریکس
جی بیست
جی پونزه